U ตั้งบ.ย่อย“Helston Sp.z.o.o”รองรับการลงทุนธุรกิจโรงแรมในทวีปยุโรป
U ตั้งบริษัทย่อยใหม่ “Helston Sp.z.o.o” รองรับการเข้าลงทุนธุรกิจโรงแรมในทวีปยุโรป
8 พ.ค. 2560

บริษัท ยู ซิตี้ จำกัด (มหาชน) หรือ U ระบุว่า ตามที่ได้ลงนามในสัญญาซื้อขายหุ้นเพื่อลงทุนในธุรกิจโรงแรมในทวีปยุโรปนั้น ซึ่งการทำธุรกรรมดังกล่าว Vienna House Capital GmbH (เดิมคือ CHSH Kalea Holding GmbH ซึ่งเป็นบริษัทย่อยของบริษัท ในประเทศออสเตรีย) จะต้องเข้ารับโอนสิทธิ และหน้าที่ใน WX Krakow sp. z o.o. spolka komandytowo-akcyjna ซึ่งเป็นนิติบุคคลประเภทห้างหุ้นส่วนจำกัดร่วมทุน ( Limited Joint-stock Partnership) ในประเทศโปแลนด์ ดังนั้น เมื่อวันที่ 5 พฤษภาคม 2560 บริษัทได้จัดตั้งบริษัทย่อยแห่งใหม่ เพื่อเข้ารับโอนสิทธิ และหน้าที่ในนิติบุคคลดังกล่าว
โดยบริษัทตั้งใหม่อยู่ภายใต้ชื่อ Helston Sp.z.o.o. จดทะเบียนจัดตั้งในประเทศโปแลนด์ เพื่อลงทุนในทรัพย์สิน มีทุนจดทะเบียน 5,000 โปแลนด์ Zloty โดยบริษัทถือหุ้นทางอ้อมในสัดส่วนร้อยละ 100 ผ่าน Vienna House Capital GmbH ซึ่งเป็นบริษัทย่อยที่บริษัทถือหุ้นทางอ้อมในสัดส่วนร้อยละ 100 ของหุ้นที่ออกและจำหน่ายแล้วทั้งหมด